 Arrinta sicir-bararka waad ka war-qabtaan oo xukuumaddu way ku fashilantay, talaabooyin bay sheegtay in ay qaadeyso laakiin may fulinin, waxa aanu xukuumadda u soo jeedinaynaa arrinta sicir-bararka ee xadhkaha goostay iyo sarifka ba in ay tallaabo ka qaado oo dhakhso uga qaado, waxa aan baaq u soo jeedinayaa dhammaan ba beelaha Somaliland ee dega gobalka Sool iyo Ceel-afweyn ba ee dirirtu dhawaan dhex-martay, baaq nabaddeed baan u soo jeedinayaa oo in arrinta nabad lagu soo dabbaalo ayaan ka codsanaynaa dhinacyada oo dhan ba, maanta colaad iyo abaar mid na ma qaadi karno, markaa labada ba Ilaahay ha inaga baajiyo, waxaana aan ugu baaqayaa in nabadda loo soo noqdo oo caqligu shaqeeyo oo dadkaa walaalaha ah wixii dhex yaala si wanaagsan loogga wada xaalo ayaan u soo jeedinayaa. 